# Edifici de la Companyia d'Indústries Agrícoles

L'edifici de la Companyia d'Indústries Agrícoles està situat als carrers de Balmes, 99-105 i de Mallorca, 225-229 de Barcelona i està catalogat com a bé amb elements d'interès (categoria C).

## Història

El 1947, les oficines de la Companyia d'Indústries Agrícoles (fundada el 1911) es van traslladar a un edifici de nova planta al carrer de Balmes cantonada amb el de Mallorca, projectat per l'arquitecte Francesc Solà i Gené (1875-1948). El 1953 es va projectar una ampliació cap al carrer de Mallorca seguint el mateix estil.
A principis del segle xxi, l'edifici va ser adquirit per la cadena Hoteles Center (grup Noga), presidida per l'empresari Nicolás Osuna García, que el va reformar per a convertir-lo en l'hotel Barcelona Center, de 4 estrelles i 270 places.

## Descripció

Es tracta d'un edifici construït en dos moments diferents de la postguerra, amb un llenguatge classicista i un cert caràcter monumentalista.
Les plantes baixa i primera, destinades a oficines, tenen un tractament diferenciat de la resta; al xamfrà hi un gran portal d'arc de mig punt flanquejat per dos parells de columnes, i el primer pis té balcons de balustres amb frontons. Les tres plantes següents tenen un tractament més pla, i l'última planta està enretirada, excepte uns cossos sobresortint al xamfrà i al tram central del carrer de Mallorca.
De forma semblant a l'edifici del carrer de la Fusina, les obertures de la planta baixa tenien reixes amb les inicials CIA (Companyia d'Indústries Agrícoles), desaparegudes amb la reforma, a excepció dels dos portals d'escala dels extrems.

## Referències

* 1 2 3 4 «Companyia d'Indústries Agrícoles». Catàleg de Patrimoni. Ajuntament de Barcelona.
* ↑ Cabana, 1992.
* ↑ Vives, 2002, p. 103.
* ↑ «Francesc de Asis Sola Gene». FamilySearch.org.
* ↑ AMCB, Q127 Eixample 9869/1944.
* ↑ AMCB, Q127 Eixample 26188/1953.
* ↑ «España: Hoteles Center construirá un nuevo hotel en Barcelona». Hosteltur, 10-01-2003.
* ↑ «Companyia d'Indústries Agrícoles (Hotel Barcelona Center)». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.

## Vegeu també

* Magatzem de la Companyia d'Indústries Agrícoles
* Fàbrica d'alcohol de la Companyia d'Indústries Agrícoles

## Bibliografia

* Cabana, Francesc «La Companyia d'Indústries Agrícoles SA». Fàbriques i empresaris. Els protagonistes de la Revolució Industrial a Catalunya. Enciclopèdia Catalana, 1992.
* Vilanova i Omedas, Antoni «Anàlisi històrica i informe patrimonial de valorització dels elements arquitectònics del conjunt industrial del passatge de Mas de Roda, 5-13 al Poblenou». Pla de Millora Urbana (PMU) del Passatge Mas de Roda, 5-13 i 6-14. Passatge del Sucre, SL, 11-2002.
* Vives, Xavier. Centres de decisió empresarial i activitat econòmica: els efectes de la globalització (Papers d'Economia Industrial 17). Departament de Comerç, Indústria i Turisme. Generalitat de Catalunya, 2002. ISBN 84-393-5673-0.

## Enllaços externs

* «Companyia d'Indústries Agrícoles (Hotel Barcelona Center)». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.